Irlanda va participar per primera vegada en el Festival de la Cançó d'Eurovisió (gaèlic: "Comórtas Amhrán Eorafíse") el 1965, a Nàpols. Des de llavors, ha participat en cada edició, excepte en dues: el 1983, a Munic; i el 2002, a Tallinn. Radio Telefís Éireann (RTÉ) és l'emissora que representa Irlanda al Festival. La semifinal es transmet per RTÉ2 i la final, per RTÉ One. Totes les seves cançons han estat interpretades en anglès, a excepció de l'any 1972, quan el tema en gaèlic «Ceol on ghrá» ("Música de l'amor"), va representar el país.